**Husordensreglar**

**For internat/hybelbygg i Aust-Agder fylkeskommune**

Føremål

Føremålet med husordensreglane er å bidra til godt samarbeid, trivsel, respekt og medansvar, og for eit godt lærings- og bu-miljø for alle på hybel/internat. Reglementet skal fremje god orden og åtferd og gode arbeidsvaner, og slik leggje til rette for god læring.

Orden og åtferd

Leigetakar pliktar å:

* Samarbeide med alle leigetakarar for å skape eit godt, inkluderande og triveleg bu-miljø for alle.
* Følgje vanlege normer for god og omsynsfull oppførsel.
* Sette seg inn i branninstruksen og følgje denne.
* Delta aktivt i møter der leigetakarane i samarbeid finn gode forslag til positiv samhandling, aktivitetar, felles reglar osv.
* Sørge for reinhald av eige rom samt halde fellesareal reine etter reinhaldsplan.
* Gi utleigar eller utleigar sin representant tilgang til husrommet når utleigar har varsla tilsyn eller vedlikehaldsarbeid, i tråd med husleigelova § 5-6.

Påbod og forbod:

* Det skal vere stille og roleg i periodar:
* 16-18: tid til lekser og skulearbeid
* 23-07: sove-ro
* Det er ikkje anledning til å ha dyr i hybelbygg/internat
* Leigetakar skal gi melding om eventuelle overnattingsgjester innan rimeleg tid. Utleigar kan nekte leigetakar å ha overnattingsgjester dersom det er nødvendig av omsyn til forsvarleg bruk av husrommet eller av andre sikkerheitsmessige årsaker.
* Den enkelte leigetakar er ansvarleg for at gjestene overheld husordensreglane.
* Det er forbode å oppbevare våpen eller andre gjenstandar som kan påføre andre skade eller frykt.
* Det er forbode å bruke og omsette alkohol samt ulovlege rusmidlar på hybelbygg/internat.
* Det er forbode å oppbevare ulovlege rusmidlar på hybelbygg/internat.

Konsekvensar

Brot på husordensreglementet kan føre til:

* Munnleg/skriftleg varsel frå vakt/internatleiar/skuleleiinga.
* Kontakt med heimen og involvering av foreldre/føresette dersom leigetakaren er under 18 år.
* Pålegg om oppgåver for å rette opp skade som er utført på hybelbygget/internatet sin eigedom eller eigedelar.
* Erstatningsansvar.
* Melding til politiet om antatt straffbare forhold.
* Oppseiing av leigeforholdet, jf. Husleigelova §9-5.
* Heving av leigeforholdet, jf. husleigelova §9-9.